GiliGold/VAD_KnessetCorpus huggingface dataset:
איילת נחמיאס ורבין: 10:01, חבר הכנסת קיש, זה אפילו לא נקרא איחור.
יואב קיש: לא אמרתי שאת מאחרת, אמרתי שמתחילים בזמן.
יואב קיש: שלום רב לאיילת, חג שמח, נס גדול היה פה, הכול בסדר.
יואב קיש: את רוצה שכמו ביטן נתחיל עם בדיחה?
שולי מועלם-רפאלי: הצעתי בשבוע שעבר להתחיל עם דבר תורה.
שולי מועלם-רפאלי: אני מתפלאה שלא קיבלת את זה.
יואב קיש: שולי, יש לך דבר תורה?
יואב קיש: בבקשה, שלוש דקות לדבר תורה.
שולי מועלם-רפאלי: שלוש?
שולי מועלם-רפאלי: אתה רוצה שכולם יברחו לך פה?
שולי מועלם-רפאלי: יש הרבה תובנות על חנוכה, אבל את אחת מהן אגיד עכשיו.
שולי מועלם-רפאלי: למרות שמדליקים יותר מנר אחד החל מהיום השני, אנחנו ממשיכים לברך: "להדליק נר של חנוכה".
שולי מועלם-רפאלי: אז למה לא "להדליק נרות של חנוכה"?
שולי מועלם-רפאלי: ההפך, למרות הידיעה שאנחנו מדברים על ריבוי של נרות, התפקיד שלנו זה להדליק את הנר שבכל אחד מאתנו.
שולי מועלם-רפאלי: ובעזרת השם, מאור אחד ועוד אור ועוד אור יהיה אור גדול.
שולי מועלם-רפאלי: ומקובלנו מרבותינו שאור דוחה הרבה מן החושך, גם מעט מן האור, ובטח ריבוי של אורות.
שולי מועלם-רפאלי: אז בעזרת השם נזכה לדחות הרבה מן החושך.
נורית קורן: ואומרים שהיום השמיני זה היום של הבקשות, אז כולם יכולים לבקש היום.
יואב קיש: אני מתחיל.
יואב קיש: הנדון: ביקור נשיא אוקראינה, יש לנו פה מכתב שקיבלנו מירדנה מזכירת הכנסת: בהתאם לסעיף 22 לתקנון הכנסת, מבקש יושב-ראש הכנסת את אישור ועדת הכנסת לאפשר לנשיא אוקראינה לשאת דברים במליאת הכנסת ביום רביעי, י"א בטבת התשע"ו, 23 בדצמבר 2015.
יואב קיש: הנאום ילווה בתרגום סימולטני.
יואב קיש: אפשר לעבור להצבעה.
יואב קיש: אז, בבקשה, מי בעד?
יואב קיש: בעד – פה אחד הבקשה אושרה.
יואב קיש: התקבל פה אחד.
יואב קיש: <2.
יואב קיש: בקשת הממשלה להקדמת הדיון בהצעות חוק, בקריאה ראשונה.
יואב קיש: >
יואב קיש: אני עובר לנושא השני על סדר-היום: בקשת הממשלה להקדמת הדיון בהצעת חוק לתיקון פקודת מס הכנסה (מס' 217) (הפחתת שיעור מס חברות), התשע"ו–2015, מ/986, פני הקריאה הראשונה.
יואב קיש: מי זה נציג האוצר?
<אתי בן יוסף: ישי פרלמן.
יואב קיש: ישי פרלמן נציג האוצר, בבקשה.
<ישי פרלמן: מדובר בהצעת חוק שמבקשת להפחית את שיעור מס החברות מ-26.5% כקבוע היום לשיעור של 25%.
<ישי פרלמן: אנחנו מבקשים בעצם מהוועדה להחליט על קיצור תקופת ההנחה לפני הדיון בקריאה הראשונה והשנייה לפי סעיפים 81(ג) - - -
<אתי בן יוסף: רק ראשונה.
<ישי פרלמן: רק ראשונה?
נורית קורן: רק ראשונה.
<ישי פרלמן: אז פטור מקריאה ראשונה כדי שנוכל להעלות את זה היום ולקדם את החוק בצורה מהירה, כך שנוכל להעביר את החוק לפני סוף השנה, שלחברות תהיה ודאות לגבי שיעור המס שהולך להיות בשנה הבאה.
<ישי פרלמן: ושלא נתחיל להיכנס לחקיקה רטרואקטיבית אם לא נצליח להעביר את זה עד ה-1 בינואר.
יואב קיש: תגיד, מתי הוחלט על הנושא הזה בממשלה?
יואב קיש: באיזה תאריך?
<ישי פרלמן: אני לא יודע בדיוק.
<ישי פרלמן: הממשלה החליטה על החוק עצמו אתמול.
יואב קיש: לא על החוק.
יואב קיש: על ההחלטה.
נורית קורן: על ההחלטה להוריד.
יואב קיש: על ההחלטה להוריד.
איילת נחמיאס ורבין: משהו כמו יום למחרת התקציב.
יואב קיש: זה משהו כמו לפני שבועיים-שלושה?
רועי פולקמן: לא, יותר.
רועי פולקמן: נובמבר.
איילת נחמיאס ורבין: לא, יואב, בתחילת ספטמבר, ידידי.
יואב קיש: אנחנו ב-14 בדצמבר.
יואב קיש: אני שואל, אני רוצה לדעת.
איילת נחמיאס ורבין: חברים, סליחה, אני זוכרת בדיוק.
איילת נחמיאס ורבין: ב-2 בספטמבר אושר התקציב במליאת הכנסת.
איילת נחמיאס ורבין: יום למחרת הופיעו ראש הממשלה ושר האוצר והודיעו על הפחתת המע"מ באחוז ועל הפחתת מס החברות.
יואב קיש: עכשיו השאלה, האם את החוק יכלו לעשות לפני העברת התקציב?
<ישי פרלמן: זה היה תוך כדי דיונים על התקציב ותוך כדי - - -
יואב קיש: השאלה פשוטה, האם את החוק הספציפי הזה ניתן היה לחוקק מבחינת האוצר לפני שהעבירו תקציב?
יואב קיש: או שהאוצר לא היה מוכן ללכת למהלך של הורדת מס חברות לפני שהוא רואה שהתקציב עובר?
<ישי פרלמן: אני מרשות המסים.
<ישי פרלמן: אני חושב, אם אני לא טועה, מה שקרה זה שההורדה הזאת מתאפשרת בגלל שנתוני גביית המסים בשנים 2015, 2016 היו גבוהים ב-3.8 מיליארד שקלים חדשים.
יואב קיש: 2015, 2016?
יואב קיש: אתה עוד לא יודע כמה מסים תקבלו.
<ישי פרלמן: הנתונים הצפויים ל-2015, 2016.
איילת נחמיאס ורבין: יואב, תהיה רגוע, יש ירידה כבר ב-10%.
יואב קיש: זו הוראת שעה רק ל-2016 או שזה קבוע?
<ישי פרלמן: זה קבוע.
<ישי פרלמן: אבל זה מתאפשר - - -
רועי פולקמן: אין בעיה לשנות את זה אם נראה שיש פגיעה.
רועי פולקמן: זאת אומרת, ראית, כמו ששינו את זה עכשיו.
יואב קיש: זו עליית מסים וזו הורדת מסים, אתה יודע, תמיד זה קצת – אני לא רוצה להיכנס לעניין עצמו.
יואב קיש: רציתי להבין את התהליך.
יואב קיש: יותר מעניין אותי לדעת - - -
<ישי פרלמן: התהליך היה שהנתונים הגיעו אלינו והתגבשו אצל האוצר לאחר שאושר התקציב בממשלה.
<ישי פרלמן: ולכן, אנחנו מביאים את זה כהצעת חוק ממשלתית שלא במסגרת - - -
יואב קיש: אז בעצם אם אנחנו מסתכלים על התקציב אנחנו בסדר גודל של שלושה שבועות אחרי התקציב.
יואב קיש: ואם ככה, השאלה, למה זה לא עלה לוועדה או למליאה לקריאה ראשונה לפני שבועיים או שלושה או מדוע בעצם הגענו להיום?
יואב בן צור: יואב, אתה שואל ברצינות?
יואב קיש: שואל ברצינות, כן.
איילת נחמיאס ורבין: אני חושבת שהשאלות של יושב-ראש הוועדה, ממלא-המקום, מאוד טובות.
יואב קיש: דעתי שצריך להעביר, כי אני חושב שלא נכון לעשות בלגן ולהתחיל בשנת מס 2016 באי-ודאות.
יואב קיש: חד-משמעית.
שולי מועלם-רפאלי: להתחיל רטרואקטיבית, כמו שהוא אמר.
רועי פולקמן: זה היה יכול להיות לפני שבועיים.
יואב קיש: אבל אני לא מסיר ביקורת מהתהליך וממשרד האוצר בעניין.
איילת נחמיאס ורבין: מההתנהלות.
יואב קיש: זאת השאלה שלי.
שולי מועלם-רפאלי: זאת האמירה של כולם פה.
<ישי פרלמן: הממשלה והכנסת היו מאוד עסוקים בתקציב, וסברנו שנכון להעביר את זה לאחר שמסיימים.
יואב קיש: לאחר התקציב.
יואב קיש: ושבועיים, אתה אומר שזה פרק זמן – הבנתי.
יואב קיש: מי רצה להתייחס?
יואב קיש: איילת, בבקשה.
יואב קיש: מי שרוצה שיירשם, בבקשה.
איילת נחמיאס ורבין: אני מודה ומתוודה, מאוד מאוד קשה במציאות שבה הצמיחה של ישראל נמצאת בסימני שאלה מאוד מאוד גדולים, אז לכאורה על פניו קשה להתנגד לחקיקה שמפחיתה את מס החברות.
איילת נחמיאס ורבין: אם כי אני כבר ביום שהודיע שר האוצר וראש הממשלה, טענתי שאם כבר הולכים למהלך של הפחתת מס החברות – אנחנו צריכים להיות ערים, יואב, שאנחנו כבר נמצאים היום במציאות שבה מס החברות בישראל הוא מהנמוכים בעולם.
איילת נחמיאס ורבין: ואנחנו צריכים להסתכל על התמונה הכוללת בנושא הצמיחה, ולא רק על ההיבט הזה.
איילת נחמיאס ורבין: טענתי כבר אז שצריך ללכת על איזשהו מהלך דיפרנציאלי שמחזק את הנגב, הגליל וירושלים, וגם במהלך כזה של הפחתת מס חברות.
איילת נחמיאס ורבין: זאת אומרת, להאיץ בחברות שיקבלו את הטבת המס הזאת כהטבת מס גיאוגרפית.
איילת נחמיאס ורבין: ואגב, יש מקומות בעולם – לפני שאתה מניד בראשך – בעולם יש כל מיני מנגנונים של מס חברות, כולל – אולי תופתע לשמוע, אולי יש כאלה שמכירים את זה פה – מס חברות לפי גובה הרווח של החברה.
איילת נחמיאס ורבין: יש אפילו מנגנונים כאלה.
איילת נחמיאס ורבין: אז כמובן שאני לא חושבת שזה מה שצריך לעשות בישראל, אבל אני חושבת שאין שום סיבה לא לדון בנושא הזה בצורה הסדורה, הרצינית, אלא אם כן, אגב, יש לכם שינויים.
יואב קיש: אבל את מסכימה שצריך לבוא עם מדיניות קבועה ל-2016.
איילת נחמיאס ורבין: זה לא עניין של מדיניות.
איילת נחמיאס ורבין: אני תוהה לעצמי אם אין להם שינוי בתחזיות, בפער שנוצר בין התקציב לעכשיו, כי אני אומרת לך שממה שאני בוחנת, ממה שאני רואה לפי הירידה כתוצאה מהמצב כרגע במשק.
איילת נחמיאס ורבין: ברכישות ובקמעונאות כבר יש ירידה של 10% בחודשיים האחרונים.
רועי פולקמן: אבל, איילת, את לא אומרת שלא להוריד, את רק אומרת שהיית מעדיפה שזה יהיה דיפרנציאלי, זו הביקורת.
איילת נחמיאס ורבין: אני אומרת שני דברים: אחד, אני חושבת שזאת צריכה להיות הפחתה דיפרנציאלית.
רועי פולקמן: את אומרת שצריכה להיות הפחתה דיפרנציאלית.
איילת נחמיאס ורבין: נאמר את זה אחרת, אני חושבת שיש מורכבות מאוד מאוד גדולה שמתלווה למהלך הזה, גם בגלל האופן – אגב, יואב הצביע על זה – גם בגלל האופן שבו זה הובא יום למחרת שהתקציב נדון ואושר במליאה.
רועי פולקמן: - - - נתונים חדשים.
איילת נחמיאס ורבין: סליחה, תן לי לסיים.
איילת נחמיאס ורבין: זה היה מהלך מאוד מאוד מאוד מוזר, מאוד הזוי.
איילת נחמיאס ורבין: הוא אגב בא בד-בבד, אני מזכירה לכם, עם הפחתת המע"מ באחוז, שכבר כולנו יודעים שלא תורגמה בשום צורה לטובתו של הציבור הישראלי.
איילת נחמיאס ורבין: בשום צורה.
שולי מועלם-רפאלי: שלא מתורגמת.
רועי פולקמן: מוקדם מדי לדעת, זה לא נכון.
איילת נחמיאס ורבין: המהלכים האלה באו בד-בבד, אין לי הסבר הגיוני למה הם נעשו בצורה כזאת.
יואב קיש: אני מבקש לסיים, איילת, דקה אחרונה.
איילת נחמיאס ורבין: אני מסיימת.
איילת נחמיאס ורבין: שני משפטים.
איילת נחמיאס ורבין: אז אני לא בטוחה שזה המהלך הכי מיטבי לעידוד הצמיחה בישראל, עם כל הכבוד, אחד.
איילת נחמיאס ורבין: שתיים, אם כבר עושים את זה, לעשות את זה עם ליווי, באמת לעודד את הצמיחה היכן שצריך - נגב, גליל וירושלים.
איילת נחמיאס ורבין: שנינו יודעים שירושלים סובלת מבעיית תעסוקה קשה.
יואב קיש: איילת, לסיים, בבקשה.
איילת נחמיאס ורבין: ושלוש, אני לא בטוחה אם זה לא מובא בנסיבות האלה, האם זה לא מצביע על שינוי בתחזיות של משרד האוצר?
יואב קיש: אני רק רוצה לשמוע התייחסות של משרד האוצר - האם יש שינוי בתחזיות?
<ישי פרלמן: אני לא שמעתי.
<ישי פרלמן: למיטב ידיעתי אין שינוי בתחזיות.
שולי מועלם-רפאלי: זה גם זמן קרוב מדי למעבר התקציב.
יואב קיש: איילת, כרגע אין באוצר שינוי בתחזיות, לפחות זה.
איילת נחמיאס ורבין: אני מתנגדת.
יואב קיש: מי עוד?
יואב קיש: סופה לנדבר, בבקשה.
סופה לנדבר: לא, אני לא רוצה.
יואב קיש: יש עוד מישהו שרוצה לדבר או שאני מעלה את זה להצבעה?
נורית קורן: תעלה להצבעה.
יואב קיש: אני מעלה להצבעה את בקשת הממשלה להקדמת הדיון בהצעת חוק לתיקון פקודת מס הכנסה (מס' 217) (הפחתת שיעור מס חברות), לפני הקריאה הראשונה.
יואב קיש: נמנעים – 1
יואב קיש: מה התוצאה?
<אתי בן יוסף: 6 – בעד, 2 – נגד, נמנע 1.
יואב קיש: הבקשה התקבלה.
יואב קיש: הישיבה סגורה.
דוד ביטן: רבותי, לגבי הרכב הוועדה המשותפת לפי חוק האזנת סתר - ׁסעיף 4(ה) לחוק האזנת סתר קובע את חובת הדיווח השנתית לוועדה המשותפת בוועדת החוקה, חוק ומשפט וועדת החוץ והביטחון.
דוד ביטן: ועדת הכנסת החליטה על הקמת ועדה משותפת.
דוד ביטן: בישיבה הקודמת דסקסנו את העניין הזה, והוועדה תהיה בת שישה חברים, שלושה מכל ועדה.
דוד ביטן: ועדת החוקה, חוק ומשפט: חבר הכנסת ניסן סלומינסקי, אלעזר שטרן, יואב בן צור.
דוד ביטן: ומטעם ועדת החוץ והביטחון: אבי דיכטר, ציפי לבני ונחמן שי.
דוד ביטן: יושב ראש הוועדה יהיה חבר הכנסת ניסן סלומינסקי.
דוד ביטן: בעד – הרוב
אורי מקלב: אני ממלא מקום של אייכלר.
דוד ביטן: אנחנו עוברים לסעיף הבא שלנו:
דוד ביטן: בקשת יושב ראש ועדת הכספים להקדמת דיון בחלק שפוצל מהצעת חוק ההתייעלות הכלכלית (תיקוני חקיקה להשגת יעדי התקציב לשנות התקציב 2015 ו-2016), בקריאה השנייה והשלישית.
דוד ביטן: בבקשה, מי מסביר?
דוד ביטן: שגית תסבירי לנו.
<שגית אפיק: מדובר בחלק שפוצל מתוך חוק ההסדרים, והוא עוסק בדיווח לרשות המסים על קבלת חוות דעת.
<שגית אפיק: יושב ראש הוועדה התחייב שהוא יעביר את זה בלוח זמנים מהיר כדי שזה יחול כבר משנת הכספים 2016.
<שגית אפיק: במסגרת הדיונים בפרק הזה העבירו כל חברי ועדת הכספים פה אחד, בהסתייגות, את מתווה הטבות המס והוא למעשה חלק מהחוק הזה, שנמצא בפניכם, והוא מעוגן בנוסח כבר - -
דוד ביטן: באיזה נושא זה?
אורי מקלב: הטבות מס.
דוד ביטן: הטבות המס.
דוד ביטן: טוב, מכיוון שכל המדינה משוועת לעניין הזה אז עדיף ש - -
יואל חסון: ולמה זה לא טופל קודם באופן...
דוד ביטן: כי לא הגיעו להסכמות.
יואל חסון: ולמה את זה לא אומרים?
דוד ביטן: לא הגיעו להסכמות אבל בסופו של דבר, הרשימה המקורית כמעט אושרה איך שהיא, ושינויים, אם יהיו, יהיו בעתיד.
דוד ביטן: ולכן, צריך לקבל את זה איך שזה.
דוד ביטן: בסופו של דבר, כל הלחץ לא עזר לאף אחד.
דוד ביטן: קבעו את זה איך שזה.
אורי מקלב: זה עבר פה אחד בוועדת הכספים.
דוד ביטן: פה אחד בוועדת הכספים.
דוד ביטן: מכיוון שגם יש יישובים שעל פי החלטת בג"ץ, שאם אנחנו לא נקדים את הדיון ונסיים אותו, הם יצאו מהרשימה.
דוד ביטן: מי בעד? נו, זה פה אחד עבר בוועדת הכספים.
דוד ביטן: חבר'ה, מה קרה?
דוד ביטן: אתם לא רוצים שיישובים יקבלו?
יואל חסון: אבל כדאי שהממשלה תתנהל בצורה יותר יעילה.
דוד ביטן: בינתיים אין קשר מכיוון שהתנהגו בצורה יעילה אבל היו דרישות של ערים להיכנס והיו צריכים לדון בבקשה שלהם, ולכן זה לקח זמן.
דוד ביטן: הצעת חוק לתיקון פקודת העיריות (הוראת שעה) (תיקון מס' 3), התשע"ו2015 מ/981
דוד ביטן: בקשת הממשלה לקיים דיון בהצעות החוק הבאות לפני הקריאה הראשונה.
דוד ביטן: לזה צריך קוורום.
דוד ביטן: אני מתחיל את הדיון.
דוד ביטן: הקוורום קיים, אתה יכול לא להצביע.
דוד ביטן: לא, הקוורום קיים, הוא לא חייב להצביע, הוא יכול ללכת.
דוד ביטן: הקוורום זה רק בפתיחה.
<ארבל אסטרחן: בשעת ההצבעה - - -
דוד ביטן: הוא חייב להצביע?
דוד ביטן: הוא לא חייב להצביע.
דוד ביטן: אה, בשעת ההצבעה... אחמד טיבי סיפר לי אחלה בדיחה - -
יואב בן צור: תצביע, אם לא – נצא.
דוד ביטן: אתה רוצה לצאת?
דוד ביטן: צא.
דוד ביטן: הצעת חוק לתיקון פקודת העיריות (הוראת שעה) (תיקון מס' 3), התשע"ו-2015.
דוד ביטן: מציג שחר פרלמן.
<שחר פרלמן: אני אסביר בקצרה.
<שחר פרלמן: אני מגמגם, אני אומר מראש, אני מצטער.
<שחר פרלמן: עניינה של הצעת החוק להאריך את תוקף הוראת השעה המסמיכה את הרשות המקומית לעסוק בעניינים של שמירה ואבטחה.
<שחר פרלמן: התוקף הוא עד לסוף השנה.
<שחר פרלמן: - -
יואל חסון: אולי תתחיל בנגד להאריך את התוקף?
<שחר פרלמן: - - הבקשה להאריך את התוקף עד לסוף שנת 2017 ומכאן הדחיפות.
יואל חסון: אדוני, אני לא השתכנעתי בכלל מהבקשה הזאת.
יואל חסון: - - יום אחד זה יתהפך, תדע לך.
יואל חסון: יום אחד אתה תהיה בצד הזה.
יואל חסון: חבר הכנסת בן צור, אני מציע לך לזכור את זה.
דוד ביטן: למה אתה נגד זה?
דוד ביטן: טובת העיריות פה, מה הבעיה?
דוד ביטן: באמת אבל...
יואל חסון: אני אסביר לך למה אני נגד:
יואל חסון: כל הבקשות האלה לפטורים – קודם כל, עם כל הכבוד, ואני לא רוצה לפגוע בידידי פה ממשרד הפנים, אין לי מושג, אבל עם כל הכבוד, הסבר של דקה וחצי?
יואל חסון: מהסבר של דקה וחצי אני צריך להשתכנע למה הממשלה צריכה את זה בפטור?
יואל חסון: באמת, כאילו מה?
יואל חסון: אדוני, בלי קשר לדבריו של נציג משרד הפנים, שאני בסך הכל מבין שהוא עושה את עבודתו, אני חושב שאנחנו, מבחינת חברי הכנסת, צריכים לא לקבל את בקשת הפטור הזאת, וראוי שהממשלה תלך לא בתהליך של הפטור וזהו.
יואל חסון: אין לי מה לומר יותר.
דוד ביטן: תכף ניכנס לגופו של החוק.
יואל חסון: למה, כי אין לך קוורום, אדוני?
דוד ביטן: אני רוצה להבין מה זה תיקוני המועדים.
<ארבל אסטרחן: אני יכולה לומר מה שיש בדברי ההסבר.
<ארבל אסטרחן: אני לא מכירה את ההצעה אבל לפי דברי ההסבר המפורטים שמצורפים אליה, נקבעה הוראת שעה לשנת 2011 בעניין סמכות רשות מקומית לפעול ולהסדיר עניינים של שמירה, אבטחה וסדר ציבורי.
<ארבל אסטרחן: והסמכות הזאת - -
<שחר פרלמן: אני כן יכול להשלים את הדברים.
דוד ביטן: פשוט הדברים האלה כנראה מסתיימת ולכן, משנים את המועדים שהסמכות חלה, נכון?
<שחר פרלמן: מה?
דוד ביטן: אני אסביר לך: יש סמכויות שהחוק נתן.
דוד ביטן: הסמכויות האלה, המועדים מסתיימים ולכן, עכשיו עושים תיקון שמאריך את המועדים - -
<ארבל אסטרחן: בשנתיים.
דוד ביטן: בסך הכל, זה לטובת הרשויות, לטובת הפעילות שלהן מבחינת סמכויות הפיקוח והכל.
דוד ביטן: לכן פה, במקרה הזה, באמת צריך - -
<קריאה: למה ברגע האחרון?
יואל חסון: אבל אדוני היושב ראש, אני אסביר לך משהו: זה הופך אותנו, חברי הכנסת, לפקידים פרלמנטריים.
יואל חסון: אני לא אהיה פה פקיד פרלמנטרי.
יואל חסון: עם כל הכבוד, אני לא עובד אצל משרדי הממשלה, אני אמור לפקח על הממשלה, ואני לא מסוגל לפקח על הממשלה בצורה כזאת של הרגע האחרון.
יואל חסון: אדוני שב, אתה מלחיץ אותי שאתה עומד - -
אורן אסף חזן: יואל, תצביע נגד.
יואל חסון: זה מלחיץ אותי שאתה עומד.
דוד ביטן: יש מקרים כאלה שזה בא מאוחר מדי, אנחנו יודעים את זה, ולכן יש את הנושא של החוק.
דוד ביטן: אם אתה מוכן להצביע בעד – אני אודיע לממשלה, לוועדה, שבמצבים כאלה אני מבקש ממשרד הפנים לעמוד במועדים ראויים בעניין הזה, בסדר?
דוד ביטן: מי בעד - -
יואל חסון: אדוני רגע, שנייה.
יואל חסון: אני אעשה על זה רביזיה, חבל.
אורן אסף חזן: תצביע כבר, נו.
דוד ביטן: לא, אני לא אצביע.
יואל חסון: חבר הכנסת חזן, דווקא אתה, תדע לך, היית צריך לתמוך בחוק הזה.
דוד ביטן: אמרתי לאייכלר לא ללכת.
יואל חסון: אדוני, אתה יושב בראש ועדה - -
דוד ביטן: עכשיו אין לי קוורום.
דוד ביטן: הפסקה חמש דקות.
אורן אסף חזן: אדוני, אני ממהר לוועדת החוץ והביטחון.
דוד ביטן: מה השיטה הזאת?
דוד ביטן: מה זה אתה ממהר?
דוד ביטן: מה, אנחנו עובדים פה בשביל עצמנו?
דוד ביטן: על פעם אתה עושה רעש והולך.
אורן אסף חזן: מה עושה רעש?
אורן אסף חזן: אתה רוצה להצביע, תצביע.
דוד ביטן: יש קוורום פה, אתה לא מבין?
דוד ביטן: אני לא יכול להצביע, הוא סגר לי את הברז, אתה יודע את זה?
אורן אסף חזן: אז תקראו לי שיש הצבעות.
דוד ביטן: אז עכשיו, עוד דקה, יש הצבעה.
יוסי יונה: אבל אי אפשר.
יוסי יונה: ואם נעשה רביזיה, אורן?
יוסי יונה: אז יהיה עוד עיכוב.
יואל חסון: אדוני, אני באמת חושב שאני מגן על כבודה של הכנסת וכבודה של הוועדה, ואנחנו לא פקידים פרלמנטריים, ואנחנו לא עובדים אצל הממשלה, אנחנו מפקחים על הממשלה.
יואל חסון: אני לא מוכן ללוחות הזמנים שהממשלה מקציבה לנו, ואני מציע לכל חברי הכנסת, כולל אופוזיציה-קואליציה, לא להיות כאן חותמות גומי.
יואל חסון: באמת, בשביל זה נבחרתם?
יואל חסון: בשביל זה רצתם בפריימריז?
יואל חסון: בשביל נלחמתם להגיע לפה?
יואל חסון: כדי לרצות את הממשלה בכל מחיר?
דוד ביטן: תן לי רגע להשיב לך: פה לא הממשלה על הדוכן.
דוד ביטן: על הדוכן זה החוק והמשמעויות שלו אם לא נאשר אותו.
דוד ביטן: יש במקרה הספציפי הזה, זה בדיוק המקרה שכן צריך לתת פטור מהנחה כיוון שמי שיפגע מזה זה הרשויות המקומיות והפעילות שהן הולכות לשרת באמצעות החוק הזה.
יואל חסון: אבל זאת הממשלה שכשלה - - -
אורי מקלב: בעצם לא רק יואל מעלה את זה.
אורי מקלב: באמת ההרגשה לא טובה של כולנו, שמגיעים דברים לרגע האחרון - - -
יואל חסון: כל הזמן זה קורה, כל הזמן.
אורי מקלב: - - אז אני מציע הצעה, שאולי תקבלו אותה על סמך זה: שהוועדה תוציא, וזה קורה הרבה פה, שמגיע לוועדת הכנסת, למשרדים הממשלתיים, לא רק הממשלה, מכתבים, שהוועדה תידון בדברים רק אם יגיע 30 יום קודם.
אורי מקלב: היא לא תדון על דברים של הרגע האחרון.
אורי מקלב: אני אומר לך שאם לא - - -
איילת נחמיאס ורבין: אני מחזקת את הדברים האלה.
דוד ביטן: אז מה אתם רוצים?
דוד ביטן: אתם רוצים לתת לאופוזיציה לא לעבוד?
איילת נחמיאס ורבין: זה לא האופוזיציה, זה התנהלות.
איילת נחמיאס ורבין: אני מברכת את הרב מקלב על הצעתו.
דוד ביטן: בחוק בני הישיבות נתתי פטור.
דוד ביטן: אז מה, הפטור היה 30 יום לפני?
דוד ביטן: אני לא אגביל את הוועדה.
דוד ביטן: אוקי, הבנתי.
דוד ביטן: לא אגביל את הוועדה.
אורי מקלב: להנחות את המשרדים, אל תגביל את עצמך - - -
דוד ביטן: בסדר, אני אנחה, אז לא הייתי מעביר את חוק בני הישיבות פה.
דוד ביטן: אני לא אגביל את עצמי.
אורי מקלב: - - - אל תגביל את עצמך.
יואל חסון: תנחה את הממשלה.
דוד ביטן: זה בדיוק המקרה שצריך לתת את הפטור הזה.
דוד ביטן: במקרים אחרים אנחנו נותנים אולי סתם.
איילת נחמיאס ורבין: אני חושבת שהרב מקלב העלה הצעה מעולה, ואני רוצה לומר משהו: כנוהל עבודה, גם אם זה לא – תקשיב רגע.
אורי מקלב: בסוף זה עניין שלך, לא שלי.
אורי מקלב: אני לא אומר מה הסמכות שלך - -
איילת נחמיאס ורבין: - - - זה לא עניין של לפגוע בקואליציה, זה עניין של האופן שבו הכנסת רואה את עצמה.
איילת נחמיאס ורבין: עם כל הכבוד, אנחנו לא עובדים אצל הרשויות המקומיות, באמת.
נורית קורן: בסדר, אבל הגיע הזמן שמשרדי הממשלה יעבדו כמו שצריך.
דוד ביטן: זה שהוא מוציא מכתב בשביל בג"ץ, אז אני בבעיה.
יואל חסון: תדע לך, אדוני היושב ראש – הנה, העברת את החוק שלך, ואני אומר לך: כדאי שאתה תיתן, גם אם לא באופן פורמאלי, לכיוון הממשלה.
יואל חסון: אנחנו לא נסכים לסיכומי לוח זמנים כזה.
יואל חסון: זה לא מכבד את הוועדה.
דוד ביטן: רגע, היו מקרים שלא אישרתי ולא הבאתי את זה בכלל לדיון.
דוד ביטן: היו מקרים.
דוד ביטן: היו מקרים שלא נראה לי דחוף כמו למשל – היה תיקון לחוק שינוי סמכות בסכומים במשרד המשפטים.
דוד ביטן: אמרתי: מה הקשר?
דוד ביטן: זה יכול לחכות כמה ימים, אין שום בעיה.
דוד ביטן: במקרה הספציפי הזה, זה באמת לא המקרה שצריך להתווכח עליו.
איילת נחמיאס ורבין: דוד, אנחנו רק רוצים שישמר העיקרון.
דוד ביטן: העיקרון מקובל עלי.
דוד ביטן: עכשיו בואו נראה את המקרה השני:
דוד ביטן: הצעת חוק לתיקון פקודת התעבורה (הוראת שעה).
<תמי פרידמן: אני נציגת הלשכה המשפטית ממשרד התחבורה.
<תמי פרידמן: בפועל, היום מתקיימת חובה של רשות הרישוי לפעול בהתאם לסעיף 69א רבתי (ה), והודיע לנהג שמחדשים לו את רישיון הנהיגה שלו על מספר הנקודות התקפות העומדות לחובתו.
<תמי פרידמן: התיקון עבר בפברואר 2015 והיתה הצעת חוק פרטית שהממשלה חשבה שהיא חשובה - -
דוד ביטן: פרטית של מי?
<תמי פרידמן: של אמנון כהן.
<תמי פרידמן: - - התברר שתכנת המחשב של משרד התחבורה לא יכולה לבצע את זה כרגע בצורה נכונה ולכן, אנחנו מבקשים שההוראה תדחה בשנה כדי שנוכל להיערך בהתאם - -
יואל חסון: בשנה?
יואל חסון: ואז אנשים לא יקבלו הודעה על הנקודות שלהם?
אורי מקלב: למה לא בחצי שנה?
יואל חסון: מי שרוצה, יכול ללכת להוציא תדפיס רישיון – א.
יואל חסון: הם מקבלים - -
אורי אריאל: בסדר, יש הצעת חוק.
אורי אריאל: למה אתם מזלזלים?
אורי אריאל: למה רק שנה ולא חצי שנה?
אורי אריאל: לתקן מחשב, גם אם אתם אומרים את זה, למה צריך להיות כאן שנה?
<תמי פרידמן: זה לא המחשב - -
דוד ביטן: מה הסיבה שזה השבוע ולא שבוע הבא?
דוד ביטן: יש סיבה.
דוד ביטן: מה הדחיפות של העניין?
<תמי פרידמן: אנחנו רוצים להימנע מהוצאת רישיונות שישלחו לאזרחים עם אינפורמציה לא נכונה כי היום - -
דוד ביטן: ויש כאלה שנשלחות?
<תמי פרידמן: אם זה זה, זה התחיל מעכשיו ששולחים לאזרחים - -
דוד ביטן: טוב, חצי חצי.
יואל חסון: אני רוצה להבין: את אומרת היום - בגלל שמערכת המחשוב שלכם לא מוכנה, את מבקשת את דחיית יישום החוק.
<תמי פרידמן: אני אשמח להסביר מה זה הנושא הזה:
<תמי פרידמן: נקודות תקפות זה נקודות שאדם צובר אותן כשהוא עושה עבירות תעבורה, והן תקפות בשני תנאים מצטברים, שרק כשהאדם מבצע אותם הנקודות יאבדו מתוקפן - -
איילת נחמיאס ורבין: הם אמצעים מתקנים.
<תמי פרידמן: - - ביצוע אמצעי תיקון שיש לו, וחלוף תקופה.
<תמי פרידמן: אם אדם צובר עד 20 נקודות, הנקודות עומדות לחובתו במשך שנתיים, ואם הוא צובר 22 נקודות או יותר, הנקודות עומדות לחובתו במשך ארבע שנים.
<תמי פרידמן: - -
דוד ביטן: רבותי, עכשיו פרסמו שמצאו חומר מסרטן במוצצי גומי.
דוד ביטן: אז יש דברים יותר חשובים בחיים.
דוד ביטן: בואו נסיים את זה.
<תמי פרידמן: - - תקנה 540ה מאפשרת לנקודות לחזור, אם נגיד אדם לא קיבל נקודות בגלל ששוטר עצר אותו אלא בגלל שיש לו דיון בבית משפט, והדיון הסתיים והוא יורשע אחרי 10 שנים, אז נקודות שעמדו בתוקפן באותה עת, הן יכולות להתווסף לו לנקודות - -
דוד ביטן: את אומרת שהדחיפות נובעת מזה שלא ישלחו הודעות שגויות לאנשים.
אורי מקלב: כמה זמן צריכים לסדר את זה?
אורי מקלב: למה לא מספיק חצי שנה?
אורי מקלב: למה צריך שנה?
דוד ביטן: לפני זה, ועדת הכנסת נבחרה לעשות איזשהו פיילוט בנושא של הצבעות ממוחשבות בוועדה.
דוד ביטן: אתם צריכים להבין שבכל ההצבעות הידניות אין רישום מי הצביע בעד ומי הצביע נגד, כי זה מאוד קשה כשיש הרבה הצבעות.
דוד ביטן: לכן אנחנו רוצים לעשות את זה בדרך ממוחשבת.
דוד ביטן: זה לא פותר לנו את הבעיה כרגע, כי בתקנון כתוב שההצבעות הן בהרמת יד.
דוד ביטן: אבל אנחנו נתחיל, ואם יהיה צורך, גם נעשה תיקון תקנון בעתיד.
דוד ביטן: אולי מישהו ייתן הסבר קצר?
דוד ביטן: יש לאנשים מסכים?
דוד ביטן: רוצה להסביר?
דוד ביטן: אוקיי, הסבר כמה דקות.
דוד ביטן: הכול במגע, לכן זה יהיה מאוד קל.
דוד ביטן: כל אחד רק יצטרך להכניס את הכרטיס שלו.
דוד ביטן: עכשיו זה ניסיון.
יואב בן צור: תביאו כזה למליאה.
דוד ביטן: יש במליאה.
רועי פולקמן: אבל לא בכזאת איכות, לא ברמה הזאת.
דוד ביטן: לאט-לאט.
דוד ביטן: בהתחלה הביאו לי משהו לא טוב, בינתיים זה תוקן.
<בני שיינין: בוקר טוב, כולם מכירים אותי, אני מניח.
<בני שיינין: המערכת שנמצאת פה – אנחנו מנסים להכניס לכנסת מערכת שתאפשר לחברי הכנסת בוועדות – כמו שאמר חבר הכנסת ביטן, היושב-ראש – להצביע באמצעות המחשב ולא בהרמת יד.
<בני שיינין: בוועדת הכנסת זה מאוד נחוץ, כי בוועדת הכנסת תמיד יש הרבה חברי כנסת.
<בני שיינין: כרגע המערכת מאפשרת, כמו שאמרנו, להצביע – אתם תראו, אלו מסכי מגע – בעד, נגד, נמנע.
<בני שיינין: לחיצה, והתוצאות נקלטות.
<בני שיינין: אתם יכולים לראות שתוך כדי העבודה אתם יכולים לבקש דיבור, יש לכם כפתור של בקשת דיבור.
רוברט אילטוב: גם לתקשורת יהיה את המחשב, שיראו איך הצבענו?
<בני שיינין: אתם תראו לבד.
<בני שיינין: אתם יכולים לראות היום גם את רשימת המשתתפים וגם את סדר הדוברים.
<בני שיינין: המסכים פשוטים.
<בני שיינין: אמרתי, כרגע יש לכם את רשימת המשתתפים ואת סדר הדוברים.
<בני שיינין: כמובן שברשימת המשתתפים רועי פולקמן לא צריך לראות שהוא משתתף.
<בני שיינין: הוא נמצא פה, הוא יודע שהוא משתתף.
<בני שיינין: אחמד, גם אתה.
<בני שיינין: לגבי סדר-היום, כרגע המודול של סדר-היום הוא לא מופעל, זה יופעל בהמשך.
<בני שיינין: כמו שאמרתי, הצבעות זה הראשון, משתתפים, בקשת דיבור וסדר הדוברים.
<בני שיינין: נמצאים פה הרבה אנשים שלנו מיחידת המחשב, אנשים ונשים, הם ישמחו לעזור.
<בני שיינין: בהצלחה.
דוד ביטן: חבר'ה, ניסיון של הצבעה.
דוד ביטן: בואו נעשה ניסיון בהצבעה.
דוד ביטן: ניסיון בהצבעה, קדימה.
יואב בן צור: איפה יש הצבעה?
דוד ביטן: תיכף, שנייה.
דוד ביטן: בדרך כלל כל אחד ייקח את הכרטיס ויכניס.
דוד ביטן: היום סידרו לנו את זה בלי שאנחנו מכניסים את הכרטיס.
דוד ביטן: סידרו לנו את זה.
מיקי רוזנטל: למה אני בלי כרטיס?
דוד ביטן: כי אתה לא חבר ועדה, חכה.
<בני שיינין: הנה, קיבלתם את מסכי ההצבעה.
דוד ביטן: מי בעד מדינה פלסטינית?
דוד ביטן: אחד יעשה נגד, אחד בעד, זה לא משנה.
יואל חסון: האמת, אני מוקסם.
יואל חסון: אני מוקסם, באמת.
יואל חסון: שאפו למערכת, מדהים.
יואל חסון: החיים שלי לא יהיו אותו דבר מהיום.
איילת נחמיאס ורבין: הציניות הזאת אינה במקומה.
יואל חסון: למה זיהית פה ציניות?
דוד ביטן: אילטוב, אתה לא משתתף בהצבעה כזאת?
<קריאה: למה אין דבר כזה במליאה?
דוד ביטן: תוצאות ההצבעה – אני יכול לשנות הצבעות, אתה יודע.
אחמד טיבי: אי-אפשר – הנה, הוא אומר שאי-אפשר.
מיקי רוזנטל: הערה לטובת המחשבים, כמו במליאה, שתהיה ספירה מתי נגמרת ההצבעה.
דוד ביטן: היושב-ראש חוסם את ההצבעה.
דוד ביטן: ברגע שאני אומר שהיא הסתיימה, אז היא הסתיימה.
דוד ביטן: עד אז אתה יכול לתקן.
דוד ביטן: חבר'ה, הכול במגע, אז אין בעיה.
דוד ביטן: הכול במגע.
דוד ביטן: נתנו לי בהתחלה משהו שהוא לא במגע ולא הסכמתי.
דוד ביטן: אפשר להתקדם?
דוד ביטן: יש לך את כל החברים פה?
דוד ביטן: תצרף את יואב קיש, את מוזס.
<אתי בן יוסף: מסעוד גנאים.
דוד ביטן: הכול בסדר?
דוד ביטן: אני מתחיל.
דוד ביטן: אנחנו נתחיל בסעיף ב', הצעת חוק הכנסת (תיקון מס' 41)(סדרי עבודת הוועדה הציבורית), התשע"ו-2015, הכנה לקריאה שנייה ושלישית.
דוד ביטן: כפי שהסברתי בקריאה ראשונה, מדובר על כך שיש לקונה בחוק, והוועדה הציבורית לא מחויבת במועדים בכלל.
דוד ביטן: היא יכולה לקחת בקשה שוועדת הכנסת פונה ולשים אותה בצד חצי שנה, שנה, שנה וחצי.